section_heading: Ime
paragraph_text: Brdo i stolačka Gradina nose ime Križevac, što je zabilježeno u zemljišnim knjigama još iz austrijskog doba. Hrvati katolici imenovali su brdo i Gradinu po križu kao znaku patnje i vlastita progonstva jer su mnogi kršćani u prošlim stoljećima zbog svoje vjere završavali svoj život u zloglasnom zatvoru na Starom gradu.<ref>Narod.hr "Stolac: Oskvrnut molitveni oltar i križ", 14. siječnja 2018. (pristupljeno 3. listopada 2018.)